als_Latn dik_Latn nus_Latn
Nëse në këto momente përfytyruat një person të ulur në dysheme me këmbë të kryqëzuara atëherë jeni si pjesa më e madhe e botës jugore, të cilët imagjinojnë këtë pamje kur bëhet fjalë për meditimin.
Për ata që nuk e dinë, meditimi nuk është domosdoshmerisht një pozicion ulur në dysheme, por është një gjëndje, një gjëndje mendjeje, trupi dhe shpirti kur jeni të qetë, të fokusuar dhe të ‘lidhur’ trup me mendje. Për shumicën meditimi është edhe një lloj udhëtimi. Kjo është arsyeja pse ka disa mënyra për të medituar si, meditimi me mantra, frymëmarrja kaotike, vëmendja e përqëndruar, praktikat kundalini etj. Prandaj mos u ndjeni të cuditshëm nëse pozicioni i ulur në dysheme nuk ju përshtatet. Provoni disa mënyra derisa të gjeni atë më të përshtatshmen për ju. Praktikojeni cdo ditë.
Benefitet e këtij procesi janë të shumta, por këto mund të konsiderohen si më të rëndësishmmet:
Ndërgjegjësimi i trupit
Ndërgjegjësimi i trupit është një celës i shëndetit të mirë. Nëse nuk jeni të lidhur me trupin tuaj, pra të vini re ndryshimet e tij, si reagon nga konsumimi i disa lloje ushqimesh, mbas disa aktivitetesh fizike, mbasi kaloni kohë me disa njerëz etj atëherë jeni më të predispozuar për tu prekur nga sëmundje apo nga disfatat e ngjarjeve që mund të jeni pjesë.
Ky është një benefit, i cili ndihet më tepër në terma afatgjatë. Trupi juaj ju ‘flet’ gjithë kohës duke ju dërguar sinjale, thjesh duhet të ngadalësoni ritmin e të dëgjoni me vëmendje.
Do të përmirësojë lidhjet tuaja
Praktikimi i meditimit ju ndihmon të jeni më i ndërlidhur me veten tuaj, me atë që ndjeni, mendoni dhe se si jeta po ju ecën. Sa më shumë kohë të merrni për veten tuaj e të mendoni se cfarë po ndodh realisht me JU e me gjëndjen tuaj shpirtërore aq më tepër do të bëheni të vetëdijshëm për rolin tuaj në marrëdhëniet që keni. Ju mund të kuptoni kur po krijoni gjëndje varësie, kur nuk po merrni përgjegjësitë e duhura e më pas të evidentoni ato zakone nga të cilat nuk përfitoni dh e ekundërta. Kjo njohuri do t’ju japë fuqinë të bëni ndryshimet që ju duhen në mënyrë që të keni më shumë harmoni me njerëzit që keni kontakt.
Komunikim më i mirë
Zbulimet tuaja të reja do t’ju ndihmojnë të komunikoni më me efektivitet ndjenjat dhe mendimet tuaja tek të tjerët. Kjo për arsye se edhe ju vetë do të jeni më të vetëdijshëm për ato që mendoni dhe ndjeni. Kjo do të bëjë edhe të tjerët t’ju kuptojnë më mirë e të keni një ndërkomunikim më të mirë me të gjithë, që nga partneri, shefi apo edhe ndonjë person që mund t’ju përplasë padashje në rrugë.
Fuqi për tu përqëndruar
Meditimi vet kërkon përqëndrim. Sa më shumë të praktikoheni aq më tepër do do të ndjeni aftësinë për tu përqëndruar tek gjërat që kan më rëndësi për ju. Kujtoni rastet kur jeni duke punuar apo duke u marrë me dicka, e pas disa minutash e gjeni veten duke menduar se cfarë duhet të gatuani në darkë, kush po ju dërgon mesazh, apo cfarë do të vishni ditën tjetër e kjo listë vazhdon. Ky përqëndrim do t’ju ndihmojë në një performancë më të mirë në punë, komunikim dhe cdo aspect tjetër.
Do të doni veten tuaj më shumë
Meditimi është rruga më e shpejtë për të dashur veten. Duke gjetur pak kohë për të ndenjur vetëm, do të kuptoni thellësisht cfarë ndodh përqark dhe cdo dyshim apo pasiguri do të zhduket. Do të kuptoni që nuk jeni puna juaj, problemet tuaja apo emocionet tuaja duke u ‘lidhur’ me esencën tuaj reale. Gjithcka do të jetë më mirë.
Burimi: Collective Evolution
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn